32006R1627
L 302/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1627/2006 НА КОМИСИЯТА
от 24 октомври 2006 година
за изменение на Регламент (ЕО) № 794/2004 по отношение на стандартните формуляри за уведомление за помощи
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 659/1999 на Съвета от 22 март 1999 г. за определяне на подробни правила за прилагането на член 93 от Договора за ЕО (1), и по-специално член 27 от него,
след консултации с Консултативния комитет по държавните помощи,
като има предвид, че:
(1)
С Регламент (ЕО) № 794/2004 на Комисията от 21 април 2004 г. за прилагане на Регламент (ЕО) № 659/1999 на Съвета за определяне на подробни правила за прилагането на член 93 от Договора за ЕО (2) бе въведен задължителен подробен формуляр за уведомление за държавни помощи.
(2)
Приемането от Комисията на нови насоки за националната регионална помощ за 2007-2013 г. (3) изисква да се изменят някои части на формуляра на уведомлението.
(3)
Регламент (ЕО) № 794/2004 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 794/2004 се изменя в съответствие с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 октомври 2006 година.